Lugažu pagasts

Lugažu pagasts bija viena no Valkas apriņķa pašvaldībām tā ziemeļrietumu daļā, Igaunijas pierobežā. Robežojās ar Valkas pilsētu un Valkas, Cirgaļu, Vijciema, Trikātas un Ērģemes pagastiem. Pagasta valde atradās Valkas pilsētā.

 Vēsture 
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1919. gada oktobra sarunās par militārās palīdzības sniegšanu pret Bermonta armijas uzbrukumu Rīgai Igaunijas valdība ierosināja Lugažu pagasta iekļaušanu Igaunijas teritorijā, kam Latvijas valdība nepiekrita. Pēc Latvijas—Igaunijas robežas līguma parakstīšanas pagasts palika Latvijas teritorijā.

1945. gada 2. novembrī pagastā izveidoja Lugažu un Pedeles ciema padomes. Pagastu likvidēja 1949. gada 31. decembrī, ciemus iekļaujot Valkas rajonā. Mūsdienās Lugažu pagasta teritorija iekļauta Valkas novada Valkas (lielākā daļa) un Ērģemes pagastos un nelielas teritorijas Valmieras novada Plāņu un Jērcēnu pagastos.

 Atsauces 


Kategorija:Latvijas pagasti
Kategorija:Latvijas bijušie pagasti